På trods af problemer med rutschebanen Boomerangen, så besøgte næsten 15.000 Aalborgs bypark Karolinelund, der åbnede dørene i lørdags. Publikum kunne blandt andet opleve Ivan Pedersen på scenen

Rigtig mange nordjyder nød det gode vejr i weekenden i Karolinelund i Aalborg. Efter at kommunen overtog parken sidste år, er der blevet etableret mange nye bede med blomster. Det og de mange kendte forlystelser har tilsyneladende haft en god effekt som publikumsmagnet. Desuden er det nu gratis at kigge inden for i Parken, hvilket er en anden grund til de mange besøgende i åbningsweekenden i 2007, lyder det fra Karolinelund.